title: 2011/687/CFSP: Sklep Sveta 2011/687/SZVP z dne 14. oktobra 2011 o spremembah Skupnega ukrepa 2008/124/SZVP o misiji Evropske unije za krepitev pravne države na Kosovem, EULEX KOSOVO

text:
               15.10.2011

               SL

               Uradni list Evropske unije

               L 270/31

         SKLEP SVETA 2011/687/SZVP
   z dne 14. oktobra 2011
   o spremembah Skupnega ukrepa 2008/124/SZVP o misiji Evropske unije za krepitev pravne države na Kosovem (1), EULEX KOSOVO
   SVET EVROPSKE UNIJE JE –
   ob upoštevanju Pogodbe o Evropski uniji, zlasti členov 28 in 43(2) Pogodbe,
   ob upoštevanju naslednjega:

               (1)

               Svet je 4. februarja 2008 sprejel Skupni ukrep 2008/124/SZVP (2).

               (2)

               Svet je 9. junija 2009 sprejel Skupni ukrep 2009/445/SZVP (3) o spremembah Skupnega ukrepa 2008/124/SZVP zaradi zvišanja referenčnega finančnega zneska za kritje odhodkov misije Evropske unije za krepitev pravne države na Kosovu (EULEX KOSOVO) v obdobju do prenehanja veljavnosti Skupnega ukrepa 2008/124/SZVP.

               (3)

               Svet je 8. junija 2010 sprejel Sklep 2010/322/SZVP (4) o spremembah in podaljšanju Skupnega ukrepa 2008/124/SZVP za obdobje dveh let do 14. junija 2012, ter določil referenčni finančni znesek do 14. oktobra 2010.

               (4)

               Referenčni finančni znesek, namenjen kritju stroškov misije do 14. oktobra 2011, kakor to določa Sklep Sveta 2010/619/SZVP z dne 15. oktobra 2010 o spremembi Skupnega ukrepa 2008/124/SZVP (5), bi moral zadostovati za kritje stroškov EULEX KOSOVO do 14. decembra 2011.

               (5)

               Razmere v katerih bo potekal EULEX KOSOVO se lahko poslabšajo in bi lahko upočasnile doseganje ciljev skupne zunanje in varnostne politike iz člena 21 Pogodbe.

               (6)

               Zato bi bilo treba Skupni ukrep 2008/124/SZVP ustrezno spremeniti –

         SPREJEL NASLEDNJI SKLEP:
   Člen 1
   Člen 16(1) Skupnega ukrepa 2008/124/SZVP se nadomesti z naslednjim:

      „1.   Referenčni finančni znesek, namenjen kritju odhodkov EULEX KOSOVO do 14. oktobra 2010, je 265 000 000 EUR.
      Referenčni finančni znesek, namenjen kritju odhodkov EULEX KOSOVO od 15. oktobra 2010 do 14. decembra 2011, je 165 000 000 EUR.
      Referenčni finančni znesek za naslednje obdobje EULEX KOSOVO določi Svet.“.

   Člen 2
   Ta sklep začne veljati na dan sprejetja.

      V Bruslju, 14. oktobra 2011

            Za Svet

            Predsednik

         M. DOWGIELEWICZ

      (1)  V skladu z Resolucijo Varnostnega sveta Združenih narodov 1244 (1999).

      (2)  UL L 42, 16.2.2008, str. 92.

      (3)  UL L 148, 11.6.2009, str. 33.

      (4)  UL L 145, 11.6.2010, str. 13.

      (5)  UL L 272, 16.10.2010, str. 19.


title: 2004/617/ES: Sklep Sveta z dne 11. avgusta 2004 o sklenitvi Sporazuma v obliki izmenjave pisem med Evropsko skupnostjo in Indijo v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994

text:
               28.8.2004

               SL

               Uradni list Evropske unije

               L 279/17

         SKLEP SVETA
   z dne 11. avgusta 2004
   o sklenitvi Sporazuma v obliki izmenjave pisem med Evropsko skupnostjo in Indijo v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994
   (2004/617/ES)
   SVET EVROPSKE UNIJE JE –
    ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 26. junija 2003 pooblastil Komisijo, da začne pogajanja v skladu s členom XXVIII GATT 1994 z namenom spremeniti določene koncesije za riž. Skladno s tem je Skupnost 2. julija 2003 uradno obvestila STO o svoji nameri, da spremeni določene koncesije na seznamu CXL ES.

               (2)

               Komisija je vodila pogajanja ob posvetovanju z Odborom, ustanovljenim s členom 133 Pogodbe in v skladu s pogajalskimi direktivami, ki jih je izdal Svet.

               (3)

               Komisija se je pogajala z Združenimi državami Amerike, ki jih osnovno zanima dobava izdelkov pod oznako HS 1006 20 (oluščen riž) in se v velikem obsegu zanima za dobavo izdelkov pod oznako HS 1006 30 (brušeni riž), Tajsko, ki jo osnovno zanima dobava izdelkov pod oznako HS 1006 30 (brušeni riž) in se v velikem obsegu zanima za dobavo izdelkov pod oznako HS 1006 20 (oluščen riž), ter Indijo in Pakistanom, ki se v velikem obsegu zanimata za dobavo izdelkov pod oznako HS 1006 20 (oluščen riž).

               (4)

               Da se zagotovi popolna uporaba sporazuma od 1. septembra 2004 in do spremembe Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1), je treba Komisijo pooblastiti za sprejetje začasnih odstopanj od te uredbe.

               (5)

               Ukrepe, ki so potrebni za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (2).

               (6)

               Komisija se je uspešno pogajala za sklenitev Sporazuma v obliki izmenjave pisem med Evropsko skupnostjo in Indijo, sporazum bi zato moral biti sprejet –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Indijo v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994, se potrdi v imenu Skupnosti.
   Besedilo sporazuma je priloženo temu sklepu.
   Člen 2
   V obsegu, ki je potreben za polno uporabo tega sporazuma do 1. septembra 2004, lahko Komisija odstopa od Uredbe (ES) št. 1785/2003 v skladu s postopkom iz člena 3(2) tega sklepa, dokler se ta uredba ne spremeni, vendar najpozneje do 30. junija 2005.
   Člen 3
   1.   Komisiji pomaga Upravljalni odbor za žita, ustanovljen s členom 25 Uredbe (ES) št. 1784/2003 z dne 29. septembra 2003 o skupni ureditvi trga za žita (3).
   2.   Pri sklicevanju na ta odstavek se uporabljata člena 4 in 7 Sklepa 1999/468/ES.
   Rok, predviden v členu 4(3) Sklepa 1999/468/ES, je en mesec.
   3.   Odbor sprejme svoj poslovnik.
   Člen 4
   Predsednik Sveta je s tem sklepom pooblaščen, da imenuje pooblaščence, ki bodo podpisali sporazum in s tem sprejeli zaveze za Skupnost (4).

      V Bruslju, 11. avgusta 2004

            Za Svet

            Predsednik

         B. BOT

      (1)  UL L 270, 21.10.2003, str. 96.

      (2)  UL L 184, 17.7.1999, str. 23.

      (3)  UL L 270, 21.10.2003, str. 78.

      (4)  Datum začetka veljavnosti Sporazuma bo objavljen v Uradnem listu Evropske unije.
   SPORAZUM V OBLIKI IZMENJAVE PISEM
   med Evropsko skupnostjo in Indijo v skladu s členom XXVIII GATT 1994 o spremembi koncesij za riž, predvidenih na seznamu CXL ES, prloženem h GATT 1994
   Spoštovani,
   po pogajanjih med Evropsko skupnostjo (ES) in Indijo v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem Splošnemu sporazumu o tarifah in trgovini 1994 (GATT 1994), se ES strinja s sklepi, opisanimi v nadaljevanju.
   Dokončen uvozni režim
   Carinska stopnja za oluščen riž (oznaka KN 1006 20) je 65 EUR/t.
   Glede uvoznega režima za oluščen riž (oznaki KN 1006 20 17 in NC 1006 20 98) sort Basmati 370, Basmati 386, tip 3 (Dehradun), Taraori Basmati (HBC-19), Basmati 217, Ranbir Basmati, Pusa Basmati in Super Basmati, je stopnja dajatve, vezana na ES, nič. Zato:

               —

               se na meji oblikuje sistem nadzora Skupnosti, ki temelji na preiskavi DNK; Indija dejavno sodeluje z ES pri oblikovanju takšnega sistema nadzora, ES pa zagotovi ustrezno tehnično pomoč,

               —

               je dogovorjeno, da je riž basmati zgoraj navedenih sort pridelan na določenih geografskih področjih in da bo Indija zaščitila riž basmati kot geografsko oznako. Evropska skupnost bi podprla vlogo za označevanje riža basmati z zaščiteno geografsko oznako v skladu z Uredbo (EGS) št. 2081/92 (1). ES obravnava takšno vlogo kar najhitreje. ES zagotovi vso potrebno tehnično pomoč v tej zadevi.

         Prehodna ureditev
   Od 1. septembra 2004 in do začetka veljavnosti zgoraj omenjenega sistema nadzora Skupnosti, ES vzpostavi prehodno ureditev za oluščen riž (oznaki KN 1006 20 17 in 1006 20 98) za zgoraj opisane sorte, ki temelji na naslednjih elementih.
   Avtonomno veljavna stopnja dajatve ES je nič. Če pa se pojavijo tržne motnje, se bo ES posvetovala s pristojnimi organi Indije in se dogovorila glede ustrezne rešitve. Če dogovor ni dosežen, si ES pridržuje pravico, da vrne vezano stopnjo dajatve v višini 65 EUR/t za oluščen riž (oznaka KN 1006 20).
   Splošno
   Za namene tega sporazuma:

               —

               ES oblikuje ločene tarifne oznake za sorte riža basmati, navedene v sporazumih z Indijo in Pakistanom,

               —

               pristojni organi Indije nadaljujejo izdajanje potrdil o pristnosti pred izdajanjem uvoznih dovoljenj, kar pomeni, da se ohrani trenutni sistem upravljanja potrdil o pristnosti.

         ES priznava, da ima Indija začetne pogajalske pravice glede koncesij, določenih v tem pismu.
   Ta sporazum države pogodbenice sprejmejo v skladu s svojimi nacionalnimi postopki.
   Določila tega sporazuma se uporabljajo od 1. septembra 2004.
   Hvaležen Vam bom, če lahko potrdite soglašanje Vaše vlade z navedenim.
   Sprejmite, Gospod, izraz mojega najglobljega spoštovanja.

      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      Por la Comunidad Europea
      Za Evropské společenstvί
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Spoštovani,
   v čast mi je potrditi prejem Vašega današnjega pisma, v katerem je zapisano:
   „Po pogajanjih med Evropsko skupnostjo (ES) in Indijo v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem Splošnemu sporazumu o tarifah in trgovini 1994 (GATT 1994), se ES strinja s sklepi, opisanimi v nadaljevanju.
   Dokončen uvozni režim
   Carinska stopnja za oluščen riž (oznaka KN 1006 20) je 65 EUR/t.
   Glede uvoznega režima za oluščen riž (tarifni oznaki KN 1006 20 17 in NC 1006 20 98) sort Basmati 370, Basmati 386, tip 3 (Dehradun), Taraori Basmati (HBC-19), Basmati 217, Ranbir Basmati, Pusa Basmati in Super Basmati, je stopnja dajatve, vezana na ES, nič. Zato:

               —

               se na meji oblikuje sistem nadzora Skupnosti, ki temelji na preiskavi DNK; Indija dejavno sodeluje z ES pri oblikovanju takšnega sistema nadzora, ES pa zagotovi ustrezno tehnično pomoč,

               —

               je dogovorjeno, da je riž basmati zgoraj navedenih sort pridelan na določenih geografskih področjih in da bo Indija zaščitia riž basmati kot geografsko oznako. Evropska skupnost bi podprla vlogo za označevanje riža basmati z zaščiteno geografsko oznako v skladu z Uredbo (EGS) št. 2081/92 (2). ES obravnava takšno vlogo kar najhitreje. ES zagotovi vso potrebno tehnično pomoč v tej zadevi.

         Prehodna ureditev
   Od 1. septembra 2004 in do začetka veljavnosti zgoraj omenjenega sistema nadzora Skupnosti, ES vzpostavi prehodno ureditev za oluščen riž (oznaki KN 1006 20 17 in 1006 20 98) za zgoraj opisane sorte, ki temelji na naslednjih elementih.
   Avtonomno veljavna stopnja dajatve ES je nič. Če pa se pojavijo tržne motnje, se bo ES posvetovala s pristojnimi organi Indije in se dogovorila glede ustrezne rešitve. Če dogovor ni dosežen, si ES pridržuje pravico, da vrne vezano stopnjo dajatve v višini 65 EUR/t za oluščen riž (oznaka KN 1006 20).
   Splošno
   Za namene tega sporazuma:

               —

               ES oblikuje ločene tarifne oznake za sorte riža basmati, navedene v sporazumih z Indijo in Pakistanom

               —

               pristojni organi Indije nadaljujejo izdajanje potrdil o pristnosti pred izdajanjem uvoznih dovoljenj, kar pomeni, da se ohrani trenutni sistem upravljanja potrdil o pristnosti.

         ES priznava, da ima Indija začetne pogajalske pravice glede koncesij, določenih v tem pismu.
   Ta sporazum države pogodbenice sprejmejo v skladu s svojimi nacionalnimi postopki.
   Določila tega sporazuma se uporabljajo od 1. septembra 2004.
   Hvaležen Vam bom, če lahko potrdite soglašanje Vaše vlade z navedenim.“
   Indiji je v čast potrditi njegovo soglašanje z vsebino tega pisma.
   Sprejmite, Gospod, izraz mojega najglobljega spoštovanja.

      Done at Brussels,
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      On behalf of India
      En nombre de la India
      Za Indii
      På Indiens vegne
      Im Namen Indiens
      India nimel
      Εξ ονόματος της Ινδίας
      Au nom de l'Inde
      Per l'India
      Indijas vārdā
      Indijos vardu
      India nevében
      Għan-nom ta’ l-Indja
      Namens India
      W imieniu Indii
      Em nome da Índia
      V mene Indie
      V imenu Indije
      Intian puolesta
      På Indiens vägnar

      (1)  UL L 208, 24.7.1992, str. 1. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

      (2)  UL L 208, 24.7.1992, str. 1. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).


title: 2011/31/EU: Sklep Komisije z dne 19. januarja 2011 o zaključku protisubvencijskega postopka v zvezi z uvozom prečiščene tereftalne kisline in njenih soli s poreklom iz Tajske

text:
               20.1.2011

               SL

               Uradni list Evropske unije

               L 15/17

         SKLEP KOMISIJE
   z dne 19. januarja 2011
   o zaključku protisubvencijskega postopka v zvezi z uvozom prečiščene tereftalne kisline in njenih soli s poreklom iz Tajske
   (2011/31/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti (1) („osnovna uredba“), in zlasti člena 14 Uredbe,
   po posvetovanju s Svetovalnim odborom,
   ob upoštevanju naslednjega:
   1.   POSTOPEK

   1.1   Začetek

               (1)

               Evropska komisija („Komisija“) je 22. decembra 2009 z obvestilom, objavljenim v Uradnem listu Evropske unije
                   (2) („obvestilo o začetku“), napovedala začetek protisubvencijskega postopka v zvezi z uvozom prečiščene tereftalne kisline in njenih soli („PTA“) s poreklom iz Tajske („zadevna država“) v Unijo.

               (2)

               Protisubvencijski postopek se je začel po pritožbi, ki sta jo 13. novembra 2009 vložila BP Aromatics Limited NV in CEPSA Quimica S.A. („pritožnika“), ki predstavljata glavni delež, v tem primeru več kot 50 % celotne proizvodnje PTA v Uniji. Pritožba je vsebovala dokaze prima facie o subvencioniranju zadevnega izdelka s poreklom iz zadevne države in znatni škodi, ki je nastala zaradi tega, kar je zadostovalo za upravičenost začetka postopka.

               (3)

               Komisija je istega dne z obvestilom, objavljenim v Uradnem listu Evropske unije
                   (3), objavila začetek protidampinškega postopka v zvezi z uvozom PTA s poreklom iz Tajske v Unijo. Ta preiskava je bila zaključena s Sklepom Komisije 2011/32/EU (4).

               (4)

               Komisija je pred začetkom postopka in v skladu s členom 10(7) osnovne uredbe tajsko vlado obvestila, da je prejela pravilno dokumentirano pritožbo, da je subvencioniran uvoz PTA s poreklom iz Tajske povzročil znatno škodo industriji Unije. Tajska vlada je bila povabljena na posvetovanje, da se pojasni vsebina pritožbe in doseže sporazumna rešitev. Tajska vlada je sprejela vabilo na posvetovanje, ki se je nato tudi izvedlo. Na posvetovanjih ni bila dosežena sporazumna rešitev. Vendar so se ustrezno upoštevale pripombe tajskih organov glede trditev iz pritožbe, da se sheme, proti katerim se lahko uvedejo izravnalni ukrepi, ne uporabljajo. Med posvetovanji je tajska vlada predložila svoja stališča.

         1.2   Strani, ki jih postopek zadeva

               (5)

               Komisija je pritožnika, druge znane proizvajalce Unije, znane proizvajalce izvoznike iz Tajske, predstavnike zadevne države izvoznice ter znane uvoznike in uporabnike uradno obvestila o začetku postopka. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku. Vsem zainteresiranim stranem, ki so zahtevale zaslišanje in dokazale, da zanj obstajajo posebni razlogi, je bilo zaslišanje odobreno.

               (6)

               Komisija je poslala vprašalnike organom države izvoznice, pritožnikoma, drugim znanim proizvajalcem Unije, znanim proizvajalcem izvoznikom na Tajskem, znanim uvoznikom in uporabnikom zadevnega izdelka ter vsem drugim stranem, ki so zahtevale vprašalnik v roku iz obvestila o začetku.

               (7)

               Izpolnjene vprašalnike so poslali tajski organi, trije znani tajski proizvajalci izvozniki, trije proizvajalci Unije, en uvoznik Unije in pet uporabnikov v Uniji.

               (8)

               Komisija je zbrala in preverila vse informacije, ki so bile po njenem mnenju potrebne za ugotovitev subvencioniranja, nastale škode in interesa Unije.

               (9)

               Preveritveni obiski so bili izvedeni v prostorih naslednjih državnih organov:
               Urad Odbora za naložbe, Bangkok, Tajska.

               (10)

               Preveritveni obiski so bili izvedeni v prostorih naslednjih družb:

                           (a)

                           proizvajalci v Uniji:

                                       —

                                       BP Aromatics Limited NV, Geel, Belgija,

                                       —

                                       CEPSA Química, S.A., Madrid, Španija,

                                       —

                                       Lotte Chemical UK Ltd (prej Artenius), Wilton, Redcar, Združeno kraljestvo;

                           (b)

                           uvoznik v Uniji:

                                       —

                                       Mitsui & Co. Benelux NV, Brussels, Belgija;

                           (c)

                           uporabniki v Uniji:

                                       —

                                       DSM Powder Coating Resins B.V., Zwolle, Nizozemska,

                                       —

                                       M&G Polimeri Italia SPA, Patrica (Frosinone), Italija,

                                       —

                                       NOVAPET S.A., Barbastro (Huesca), Španija,

                                       —

                                       UAB NEO Group, Klaipeda, Litva;

                           (d)

                           proizvajalci izvozniki na Tajskem:

                                       —

                                       TPT Petrochemicals Public Company Ltd., Bangkok, Tajska (v nadaljnjem besedilu: TPT),

                                       —

                                       TPT Petrochemicals Public Company Ltd., Rayong, Tajska (v nadaljnjem besedilu: TPT),

                                       —

                                       Indorama Petrochem Ltd., Rayong, Tajska (v nadaljnjem besedilu: Indorama),

                                       —

                                       Siam Mitsui PTA Company Ltd., Rayong, Tajska (v nadaljnjem besedilu: SMPC).

               (11)

               Glede na to, da sta družbi TPT in Indorama v lasti iste krovne družbe, bosta v tem dokumentu imenovani „skupina Indorama“.

         1.3   Obdobje preiskave in obravnavano obdobje

               (12)

               Preiskava subvencioniranja in škode je zajela obdobje od 1. decembra 2008 do 30. novembra 2009 („obdobje preiskave“ ali „OP“). Preučevanje trendov, pomembnih za oceno škode, je obsegalo obdobje od 1. januarja 2006 do konca obdobja preiskave („obravnavano obdobje“).

         2.   ZADEVNI IZDELEK IN PODOBNI IZDELEK

   2.1   Zadevni izdelek

               (13)

               Zadevni izdelek je tereftalna kislina in njene soli s čistočo 99,5 mas. % ali več, trenutno uvrščen v oznako KN ex 2917 36 00 („zadevni izdelek“).

               (14)

               PTA se pridobiva s čiščenjem surove tereftalne kisline, ki je produkt reakcije med paraksilenom (PX) in topilom ter raztopino katalizatorja.

         2.2   Podobni izdelek

               (15)

               Ugotovljeno je bilo, da imajo zadevni izdelek in PTA, proizveden in prodan na notranjem trgu Tajske, ter PTA, ki ga industrija Unije proizvaja in prodaja na trgu Unije, enake fizikalne in kemične lastnosti ter uporabe. Zato se ti izdelki štejejo za podobne v smislu člena 2(c) osnovne uredbe.

         3.   SUBVENCIONIRANJE

   3.1   Uvod

               (16)

               Na podlagi informacij iz pritožbe in odgovorov na vprašalnike Komisije so bile preverjene naslednje sheme, ki so domnevno vključevale dodeljevanje subvencij s strani vladnega organa:

                           —

                           oprostitev ali zmanjšanje dajatev na uvoz strojev,

                           —

                           oprostitev plačila davka od dobička pravnih oseb,

                           —

                           oprostitev uvoznih dajatev na surovine in osnovni material, uporabljen pri izdelavi izvoznih izdelkov,

                           —

                           dvojni odbitek stroškov prevoza, elektrike in vode od obdavčljivega dohodka za obdobje 10 let od datuma prvega prihodka, povezanega s spodbujeno dejavnostjo,

                           —

                           odbitek 25 % od neto dobička za stroške infrastrukture projekta, stroške montaže ali gradbene stroške poleg normalne amortizacije,

                           —

                           nadomestilo davka in dajatve za izvoženo blago, proizvedeno na Tajskem.

         3.2   Splošne ugotovitve

               (17)

               Zakon o spodbujanju naložb B.E. 2544 (Investment Promotion Act – v nadaljnjem besedilu: IPA) zagotavlja spodbude za spodbujanje razvoja tajskega gospodarstva. IPA, za izvajanje katerega je pristojen tajski odbor za naložbe („BOI“), odobri ugodnosti, ki izhajajo iz shem iz oddelka 3.1 glede na upravičene projekte. Da bi prejelo ugodnosti IPA, vsako podjetje pri odboru BOI vloži zahtevo za „potrdilo o spodbujanju“, v katerem so opredeljeni blago, ki se bo proizvajalo, in odobrene ugodnosti.

               (18)

               Zakon o nadomestilu davka in dajatve na izvoženo blago, proizvedeno v Kraljestvu, B.E. 2524 (1981) določa merila in pogoje za sodelovanje v shemi za nadomestilo davka in dajatve za izvoženo trgovsko blago. To shemo upravlja tajsko ministrstvo za finance.

               (19)

               Vsota vseh izračunanih subvencij za vsako posamezno podjetje je pod pragom de minimis, tj. manj kot 2 % ad valorem. Zato v skladu s členom 14(3) in 14(5) osnovne protisubvencijske uredbe, tudi če bi se lahko proti vsem zadevnim subvencijam uvedli izravnalni ukrepi, proti tajskim izvoznikom ni mogoče uvesti nobenih protisubvencijskih dajatev. Zaradi subvencioniranja de minimis specifičnost shem subvencioniranja iz uvodne izjave (16) ni bila preučena.

               (20)

               Zaradi jasnosti so podrobnosti shem in ustreznih stopenj subvencioniranja za posamezna podjetja navedene v nadaljevanju, ne glede na to, ali se subvencije obravnavajo kot subvencije, proti katerim se lahko izvedejo izravnalni ukrepi.

         3.3   Posamezne sheme

   3.3.1   Oprostitev ali zmanjšanje dajatev na uvoz strojev

   (a)   Pravna podlaga

               (21)

               Pravna podlaga za oprostitev plačila uvoznih dajatev za stroje je člen 28 IPA. Na podlagi te sheme so podjetja upravičena do popolne oprostitve plačila uvozne dajatve za stroje, kot to odobri odbor BOI, če takih strojev primerljive kakovosti ne izdelujejo ali sestavljajo v Tajski. Pravna podlaga za 50 % zmanjšanje uvoznih dajatev na uvožene stroje je člen 29 IPA.

         (b)   Praktično izvajanje

               (22)

               Da lahko podjetje izkoristi ugodnosti te sheme, mora imeti potrdilo o spodbujanju, ki navaja, da je podjetje upravičeno do oprostitve ali zmanjšanja uvoznih dajatev za stroje v skladu s členoma 28 in 29 IPA. Carinski oddelek prejme kopijo dovoljenja in tako imenovani „glavni seznam strojev“, ki ga je predhodno potrdil BOI, in pri uvozu strojev stroje sprosti brez plačila uvozne dajatve.

         (c)   Izračun zneska subvencije

               (23)

               Ugodnost za izvoznike je bila izračunana na podlagi zneska neplačane dajatve na uvoz investicijskega blaga, pri čemer se subvencija porazdeli čez obdobje, ki ustreza normalni amortizaciji tega blaga v industriji zadevnega izdelka. Ugotovljeno je bilo, da je to obdobje 15 let, kar je v skladu z obdobji amortizacije, ki jih uporablja večina podjetij za proizvodnjo zadevnega izdelka na Tajskem in v EU. Tako izračunan znesek, ki se lahko pripiše obdobju preiskave, je bil popravljen z dodatkom obresti v obdobju preiskave, da se ugotovi, kolikšna je bila skupna korist prejemnika v okviru te sheme; komercialna obrestna mera na Tajskem med obdobjem preiskave se je štela za primerno. Ta znesek je bil nato pripisan celotni prodaji v obdobju preiskave.

         (d)   Sklepna ugotovitev

               (24)

               Skupina Indorama je prejela ugodnost v višini 0,3 %, podjetje Siam Mitsui PTA Co., Ltd pa je prejelo ugodnost v višini 0,19 %.

         3.3.2   Oprostitev plačila davka od dobička pravnih oseb

   (a)   Pravna podlaga

               (25)

               Pravna podlaga za oprostitev plačila davka od dobička pravnih oseb je člen 31 IPA. Običajni davek od dobička pravnih oseb na Tajskem je 30 %.

         (b)   Sklepna ugotovitev

               (26)

               Nobeno preiskano podjetje med obravnavanim obdobjem ni izkoristilo ugodnosti iz te sheme. Vsi tajski proizvajalci izvozniki so izravnavali dobičke, ustvarjene med obdobjem preiskave, z izgubami iz prejšnjih obračunskih obdobij. To prakso tajski davčni zakonik omogoča vsem podjetjem, ne glede na to, ali jih BOI spodbuja ali ne, in se ne šteje kot subvencija. Zato podjetja niso uporabljala sheme oprostitve plačila davka od dobička pravnih oseb.

         3.3.3   Dvojni odbitek stroškov prevoza, elektrike in vode od obdavčljivega dohodka za obdobje 10 let od datuma prvega prihodka, povezanega s spodbujeno dejavnostjo

   (a)   Pravna podlaga

               (27)

               Pravna podlaga za dvojni odbitek stroškov prevoza, elektrike in vode od obdavčljivega dohodka za obdobje 10 let od datuma prvega prihodka, povezanega s spodbujeno dejavnostjo, je člen 35(2) IPA.

         (b)   Praktično izvajanje

               (28)

               Da lahko podjetje izkoristi ugodnosti te sheme, mora imeti potrdilo o spodbujanju, ki navaja, da je podjetje upravičeno do dvojnega odbitka stroškov prevoza, elektrike in vode od obdavčljivega dohodka v skladu s členom 35(2) IPA. Poleg običajnega odbitka navedenih stroškov imajo podjetja, ki jih spodbuja BOI, še drugič pravico do odbitka enakega zneska od dobička na potrdilu o davčni napovedi. Podjetje mora izpolniti poseben stolpec v letni davčni napovedi, namenjen za spodbujeno dejavnost. Nato se ta znesek prišteje neto obdavčljivemu dobičku ali pa se za ta znesek poveča neto izguba.

         (c)   Izračun zneska subvencije

               (29)

               Ugodnost iz te sheme je treba izračunati na osnovi višine zneska, drugič odbitega od neto dobička, kot je prikazano v davčni napovedi v posebnem stolpcu za spodbujene dejavnosti. Za dejavnosti, ki ne prejemajo spodbude, bi bil ta znesek del neto dobička, za katerega je treba plačati davek od dobička pravnih oseb, zato 30 % tega zneska (običajna stopnja davka od dobička pravnih oseb) za podjetja predstavlja ugodnost. Ta znesek je bil nato pripisan celotni prodaji v obdobju preiskave.

         (d)   Sklepna ugotovitev

               (30)

               Skupina Indorama je prejela ugodnost v višini 0,55 %, podjetje Siam Mitsui PTA Co., Ltd pa je prejelo ugodnost v višini 0,57 %.

         3.3.4   Odbitek 25 % od neto dobička za stroške infrastrukture projekta, stroške montaže ali gradbene stroške poleg normalne amortizacije

   (a)   Pravna podlaga

               (31)

               Pravna podlaga za to shemo je člen 35(3) IPA. Shema vključuje dovoljenje za odbitek zneska, ki ne presega 25 % stroškov projekta za montažo ali gradnjo zmogljivosti za spodbujeno dejavnost, od neto dobička poleg normalne amortizacije. Upravičenec se mora tej ugodnosti odreči v roku desetih let od datuma prihodka, povezanega s spodbujeno dejavnostjo.

         (b)   Sklepna ugotovitev

               (32)

               Nobeno preiskano podjetje med obravnavanim obdobjem ni izkoristilo ugodnosti te sheme. V obdobju pred obdobjem preiskave noben od proizvajalcev izvoznikov ni izkoristil ugodnosti sheme oprostitve davka od dohodka (ker so dobiček izravnavali z nakopičenimi preteklimi izgubami) ali pa so imeli izgube. Zato niso mogli izkoristiti ugodnosti te sheme.

         3.3.5   Oprostitev uvoznih dajatev na surovine in osnovni material, uporabljen pri proizvodnji izvoznih izdelkov

   (a)   Pravna podlaga

               (33)

               Pravna podlaga za to shemo je člen 36(1) IPA. Na podlagi te sheme ima BOI pooblastilo za odobritev oprostitve uvoznih dajatev na surovine in osnovni material, uporabljen pri proizvodnji blaga za izvoz. Do te sheme so upravičena podjetja v kateri koli coni, pod pogojem, da dobivajo spodbudo.

         (b)   Sklepna ugotovitev

               (34)

               Nobeno preiskano podjetje med obravnavanim obdobjem ni izkoristilo ugodnosti te sheme. Uvozna dajatev na glavne surovine, ki se uporabljajo pri proizvodnji PTA, je nič. Zato preiskovani tajski izvozniki niso izkoristili ugodnosti te sheme.

         3.3.6   Nadomestilo davka in dajatve za izvoženo blago, proizvedeno na Tajskem

   (a)   Pravna podlaga

               (35)

               Za ugodnosti iz te sheme je podlaga Obvestilo o nadomestilu davka za izvoženo trgovsko blago, proizvedeno v Kraljevini, 1/2547 – Stopnja nadomestila.

         (b)   Praktično izvajanje

               (36)

               Podjetja prejmejo nadomestilo v vrednosti 0,38 % vrednosti FOB izvoženega blaga. Ugodnost je izračunana na izvozni posel, podjetja pa običajno hkrati predložijo več vlog za nadomestilo. Podjetja predložijo vloge za nadomestila ustreznemu organu in prejmejo nadomestilo.

         (c)   Izračun zneska subvencije

               (37)

               Ugodnost te sheme je dejanski znesek, ki so ga podjetja prejela kot nadomestilo in nato prikazala v poslovni knjigi kot dohodek. Ta znesek je bil nato dodeljen za izvozni promet v obdobju preiskave.

         (d)   Sklepna ugotovitev

               (38)

               Skupina Indorama je prejela ugodnost v višini 0,36 %, podjetje Siam Mitsui PTA Co., Ltd je prav tako prejelo ugodnost v višini 0,36 %.

         3.4   Znesek subvencij

               (39)

               Začasni zneski subvencij v skladu z določbami osnovne uredbe, izraženi ad valorem, za tajske proizvajalce izvoznike znašajo:
               —   Indorama Petrochem Limited: 1,3 %
               —   TPT Petrochemical Public Company Limited: 1 %
               —   Siam Mitsui PTA Co., Ltd: 1,1 %

               (40)

               Ker sta Indorama Petrochem Limited in TPT Petrochemical Public Company Limited del iste skupine, je bila zanju določena skupna stopnja protisubvencijske dajatve. Končna stopnja za skupino Indorama/TPT je 1,2 %.

                  Zbirna preglednica

                           Shema oprostitve ali zmanjšanja uvozne dajatve na stroje

                           Shema dvojnega odbitka od obdavčljivega dohodka

                           Shema nadomestila izvozne dajatve

                           Skupna stopnja subvencije

                           Siam Mitsui

                           0,19 %

                           0,57 %

                           0,36 %

                           1,1 %

                           Indorama

                           0,18 %

                           0,78 %

                           0,35 %

                           1,3 %

                           TPT

                           0,47 %

                           0,23 %

                           0,36 %

                           1 %

                           Skupina Indorama/TPT

                           0,3 %

                           0,55 %

                           0,36 %

                           1,2 %

               (41)

               Glede na zneske subvencij de minimis, proti katerim se lahko uvedejo izravnalni ukrepi, se za tajske proizvajalce izvoznike ne smejo uvesti začasni ukrepi za uvoz PTA s poreklom iz Tajske.

         4.   ŠKODA, VZROČNA ZVEZA IN INTERES UNIJE

               (42)

               Glede na navedene ugotovitve v zvezi s subvencijami se šteje, da ni treba predstaviti analize o škodi, vzročni zvezi in interesu Unije.

         5.   ZAKLJUČEK POSTOPKA

               (43)

               Postopek je zato treba zaključiti, saj so zneski subvencij, proti katerim se lahko uvedejo izravnalni ukrepi, za tajske proizvajalce izvoznike nižji od 2 % ad valorem. Zainteresirane strani so bile o tem obveščene in so imele možnost predložiti pripombe.

               (44)

               Glede na analizo subvencije so bile prejete pripombe tajske vlade in enega od pritožnikov.

               (45)

               Tajska vlada je trdila, da preiskovanih shem ni mogoče obravnavati kot posebnih shem subvencioniranja, saj so del decentralizacijske politike države, niso pogojene z izvozom in ne omejujejo dostopa do določenih poslovnih sektorjev ali regij. V zvezi s tem se ugotavlja, da je preiskava jasno pokazala, da so preiskovane sheme, ki so jih proizvajalci izvozniki uporabljali med obdobjem preiskave (oprostitev uvozne dajatve na stroje, dvojni odbitek od obdavčljivega dohodka, nadomestilo izvozne dajatve) v skladu z določbami osnovne protisubvencijske uredbe subvencije, proti katerim se lahko uvedejo izravnalni ukrepi. Zato je treba trditve tajske vlade zavrniti.

               (46)

               Eden izmed pritožnikov je trdil, da bi morale biti nekatere subvencije, zlasti shema oprostitve plačila davka od dobička, dodeljene za krajše obdobje. Trditev je bila zavrnjena, ker med obdobjem preiskave noben od proizvajalcev izvoznikov ni izkoristil ugodnosti te sheme.

               (47)

               Nobena zainteresirana stran ni predložila pripomb glede analize škode.

               (48)

               Nobena pripomba zainteresiranih strani torej ne spodbija ugotovitve, da zaščitni ukrepi niso potrebni.

               (49)

               Ob upoštevanju zgoraj navedenega je Komisija zato sklenila, da se protisubvencijski postopek v zvezi z uvozom prečiščene tereftalne kisline in njenih soli s poreklom iz Tajske v Unijo zaključi brez uvedbe protisubvencijskih ukrepov –

         SPREJELA NASLEDNJI SKLEP:
   Edini člen
   Protisubvencijski postopek v zvezi z uvozom tereftalne kisline in njenih soli s čistočo 99,5 mas. % ali več, trenutno uvrščen v oznako KN ex 2917 36 00 s poreklom iz Tajske, se zaključi.

      V Bruslju, 19. januarja 2011

            Za Komisijo

            Predsednik

         José Manuel BARROSO

      (1)  UL L 188, 18.7.2009, str. 93.

      (2)  UL C 313, 22.12.2009, str. 22.

      (3)  UL C 313, 22.12.2009, str. 17.

      (4)  Glej stran 22 tega uradnega lista.


title: 2011/666/CFSP: Sklep Sveta 2011/666/SZVP z dne 10. oktobra 2011 o spremembi Sklepa 2010/639/SZVP o omejevalnih ukrepih proti Belorusiji

text:
               11.10.2011

               SL

               Uradni list Evropske unije

               L 265/17

         SKLEP SVETA 2011/666/SZVP
   z dne 10. oktobra 2011
   o spremembi Sklepa 2010/639/SZVP o omejevalnih ukrepih proti Belorusiji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 25. oktobra 2010 sprejel Sklep 2010/639/SZVP o omejevalnih ukrepih proti nekaterim uradnikom Belorusije (1).

               (2)

               Po pregledu Sklepa 2010/639/SZVP bi bilo treba omejevalne ukrepe podaljšati do 31. oktobra 2012.

               (3)

               Glede na resnost razmer v Belorusiji bi bilo treba na seznam oseb in subjektov, za katere veljajo omejevalni ukrepi, iz Priloge IIIA k Sklepu 2010/639/SZVP, uvrstiti še nekatere druge osebe.

               (4)

               Poleg tega bi bilo treba podatke o nekaterih osebah in subjektu s seznama v Prilogi IIIA k navedenemu sklepu posodobiti.

               (5)

               Treba je zagotoviti odstopanje od zamrznitve sredstev iz Sklepa 2010/639/SZVP, da podjetjem EU ne bo onemogočeno povračilo sredstev, ki jim jih dolgujejo subjekti s seznama po pogodbah, ki so bile sklenjene pred uvrstitvijo teh subjektov na seznam.

               (6)

               Sklep 2010/639/ES bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2010/639/SZVP se spremeni:

               1.

               členu 3 se doda naslednji odstavek:
               „3.   Člen 2(1) fizični ali pravni osebi, subjektu ali organu s seznama ne preprečuje, da bi plačal zapadlo plačilo po pogodbi, ki je bila sklenjena pred uvrstitvijo te fizične ali pravne osebe, subjekta ali organa na seznam, pod pogojem, da se je zadevna država članica prepričala, da plačila neposredno ali posredno ne bo prejela fizična ali pravna oseba, subjekt ali organ iz člena 2(1).“

               2.

               Člen 7(2) se nadomesti z naslednjim:
               „2.   Ta sklep se uporablja do 31. oktobra 2012. Redno se pregleduje. Če Svet meni, da cilji tega sklepa niso bili doseženi, ga po potrebi lahko podaljša ali spremeni.“

         Člen 2
   Osebe s seznama iz Priloge I k temu sklepu se dodajo na seznam iz Priloge IIIA k Sklepu 2010/639/SZVP.
   Člen 3
   V Prilogi IIIA k Sklepu 2011/639/SZVP se vnosi za naslednje osebe in subjekt nadomestijo z ustreznimi vnosi iz Priloge II k temu sklepu:

               (1)

               Mazovka, Siarhei

               (2)

               Bazanov, Aleksander Viktorovič

               (3)

               Peftiev, Vladimir

               (4)

               Ipatov, Vadim Dmitrievič

               (5)

               Bušnaja, Natalja Vladimirovna

               (6)

               Bušik, Vasil Vasiljevič

               (7)

               Kacubo, Svetlana Petrovna

               (8)

               Kiseleva, Nadežda Nikolaevna

               (9)

               Podoljak, Eduard Vasiljevič

               (10)

               Rahmanova, Marina Jurjevna

               (11)

               Šurok, Ivan Antonovič

               (12)

               Sport-Pari

               (13)

               Šadrina, Ana Stanislavovna.

         Člen 4
   Ta sklep začne veljati na dan sprejetja.

      V Luxembourgu, 10. oktobra 2011

            Za Svet

            Predsednica

         C. ASHTON

      (1)  UL L 280, 26.10.2010, str. 18.

      PRILOGA I

         Osebe iz člena 2

                  Ime
                  Beloruska transkripcija/Ruska transkripcija

                  Ime
                  (beloruska transkripcija)

                  Ime
                  (ruska transkripcija)

                  Kraj in datum rojstva

                  Funkcija

                  1.

                  Kamisarau, Valery Mikalayevich
                  Komissarov, Valeri Nikolaevich

                  Камiсараў Валерый Мiкалаевiч

                  Комиссаров Валерий Николаевич

                  Sodnik na mestnem sodišču v Minsku. Kot glavni sodnik je zavrnil pritožbe na obsodbe političnih in civilnodružbenih aktivistov Dimitrija Daškeviča, Eduarda Lobova, Aleksandra Otroščenkova, Dmitrija Novika in Aleksandra Molčanova. Ta sojenja so pomenila očitno kršitev Zakona o kazenskem postopku.

                  2.

                  Stsiapurka, Uladzimir Mikhailavich
                  Stepurko, Vladimir Mikhailovich

                  Сцяпурка Уладзiмiр Мiхайлавiч

                  Степурко Владимир Михайлович

                  Sodnik na mestnem sodišču v Minsku. Kot glavni sodnik je zavrnil pritožbe na obsodbe političnih in civilnodružbenih aktivistov Irine Halip, Sergeija Marceleva, Pavla Severineca, Dmitrija Bondarenka, Dmitrija Doronina, Sergeija Kazakova, Vladimira Lobana, Vitalija Macukeviča, Evgenija Sekreta in Olega Fedorkeviča. Ta sojenja so pomenila očitno kršitev Zakona o kazenskem postopku.

                  3.

                  Khrypach, Siarhei Fiodaravich
                  Khripach, Sergei Fiodorovich

                  Хрыпач Сяргей Фёдаравiч

                  Хрипач Сергей Федорович

                  Sodnik na mestnem sodišču v Minsku. Kot glavni sodnik je zavrnil pritožbe na obsodbe nekdanjih predsedniških kandidatov Andreija Sannikova, Nikolaija Statkeviča, Dmitrija Ussa, Vladimira Nekliaeva, političnih in civilnodružbenih aktivistov Andreija Dmitrieva, Ilie Vasileviča, Fiodora Mirzajanova, Olega Gnedčika, Vladimira Jeriomenoka Andreija Pozniaka, Aleksandra Klaskovskija, Aleksandra Kviatkeviča, Artioma Gribkova, Dmitrija Bulanova in kot sodnik porotnik Dmitrija Daškeviča, Eduarda Lobova, Aleksandra Otroščenkova, Dmitrija Novika, Aleksandra Molčanova. Ta sojenja so pomenila očitno kršitev Zakona o kazenskem postopku.

                  4.

                  Nazaranka, Vasil Andreyevich
                  Nazarenko, Vasili Andreevich

                  Назаранка Васiль Андрэевiч

                  Назаренко Василий Андреевич

                  Sodnik na mestnem sodišču v Minsku. Kot glavni sodnik je zavrnil pritožbe na obsodbe političnih in civilnodružbenih aktivistov Vasilija Parfenkova in kot sodnik porotnik Dmitrija Dačkeviča in Eduarda Lobova. Ta sojenja so pomenila očitno kršitev Zakona o kazenskem postopku.

                  5.

                  Kamarouskaya, Volha Paulauna
                  Komarovskaia, Olga Pavlovna

                  Камароўская Вольга Паўлаўна

                  Комаровская Ольга Павловна

                  Sodnica na mestnem sodišču v Minsku. Kot sodnica porotnica je zavrnila pritožbe na obsodbe nekdanjega predsedniškega kandidata Andreija Sannikova ter političnih in civilnodružbenih aktivistov Irine Halip, Sergeija Marceleva, Pavla Severineca, Aleksandra Otroščenkova, Dmitrija Novika, Aleksandra Molčanova, Ilije Vasileviča, Fiodora Mirzajanova, Olega Gnedčika, Vladimirja Jeriomenoka, Dmitrija Doronina, Sergeija Kazakova, Vladimira Lobana, Vitalija Macukeviča, Evgenija Sekreta in Olega Fedorkeviča. Ta sojenja so pomenila očitno kršitev Zakona o kazenskem postopku.

                  6.

                  Zaitsava, Viktoryia Henadzeuna
                  Zaitseva, Viktoria Gennadievna

                  Зайцава Вiкторыя Генадзеўна

                  Зайцева Виктория Геннадьевна

                  Sodnica na mestnem sodišču v Minsku. Kot sodnica porotnica je zavrnila pritožbe na obsodbe nekdanjega predsedniškega kandidata Andreija Sannikova ter političnih in civilnodružbenih aktivistov Ilije Vasileviča, Fiodora Mirzajanova, Olega Gnedčika in Vladimirja Jeriomenoka.. To sojenje je pomenilo očitno kršitev Zakona o kazenskem postopku.

                  7.

                  Unukevich, Tamara Vasileuna
                  Vnukevich, Tamara Vasilievna

                  Унукевiч Тамара Васiлеўна

                  Внукевич Тамара Васильевна

                  Sodnica na mestnem sodišču v Minsku. Kot sodnica porotnica je zavrnila pritožbe na obsodbe političnih in civilnodružbenih aktivistov Irine Halip, Sergeija Marceleva in Pavla Severineca. To sojenje je pomenilo očitno kršitev Zakona o kazenskem postopku.

                  8.

                  Krot, Ihar Uladzimiravich
                  Krot, Igor Vladimirovich

                  Крот Iгар Уладзiмiравiч

                  Крот Игорь Владимирович

                  Sodnik na mestnem sodišču v Minsku. Kot sodnik porotnik je zavrnil pritožbo na obsodbe političnega aktivista Vasilija Parfenkova. To sojenje je pomenilo očitno kršitev Zakona o kazenskem postopku.

                  9.

                  Khrobastau, Uladzimir Ivanavich
                  Khrobostov, Vladimir Ivanovich

                  Хробастаў Уладзiмiр Iванавiч

                  Хробостов Владимир Иванович

                  Sodnik na mestnem sodišču v Minsku. Kot sodnik porotnik je zavrnil pritožbo na obsodbe političnega aktivista Vasilija Parfenkova. To sojenje je pomenilo očitno kršitev Zakona o kazenskem postopku.

                  10.

                  Ihnatovich-Mishneva, Liudmila
                  Ignatovich-Mishneva, Liudmila

                  Iгнатовiч-Мiшнева Людмiла

                  Игнатович-Мишнева Людмила

                  Tožilka na mestne sodišču v Minsku, pristojna za zavrnitev pritožb na obsodbo Dimitrija Daškeviča, in Eduarda Lobova, aktivistov Mlade fronte. To sojenje je pomenilo očitno kršitev Zakona o kazenskem postopku.

                  11.

                  Yarmalitski, Siarhei Uladzimiravich
                  Ermolitski, Sergei Vladimirovich
                  (Yermolitski, Sergei Vladimirovich)

                  Ярмалiцкi Сяргей Уладзiмiравiч

                  Ермолицкий Сергей Владимирович

                  Direktor zapora v Šklovu. Odgovoren je za nehumano ravnanje s priporniki in pregon nekdanjega predsedniškega kandidata Nikolaija Statkeviča, ki je bil zaprt v zvezi z dogodki 19. decembra 2010, ter drugih zapornikov.

                  12.

                  Kavaliou, Aliaksandr Mikhailavich
                  Kovalev, Aleksandr Mikhailovich

                  Кавалёў Аляксандр Мiхайлавiч

                  Ковалёв Александр Михайлович

                  Direktor zapora v Gorkiju. Odgovoren je za nehumano ravnanje s priporniki, zlasti za pregon in mučenje civilnodružbenega aktivista Dmitrija Daškeviča, ki je bil zaprt v zvezi z volitvami 19. decembra 2010, ter za represijo nad civilno družbo in demokratično opozicijo.

                  13.

                  Paluyan, Uladzimir Mikalayevich
                  Paluyan, Vladimir Nikolaevich

                  Палуян Уладзiмiр Мiкалаевiч

                  Полуян Владимир Николаевич

                  Vas Nekraševiči okrožja Kareliči regije Hrodna
                  1961

                  Minister za davke in dajatve Nadzira davčne organe, ki podpirajo kazensko zadevo proti Bjaljatskemu, pod pretvezo utaje davkov. Bjaljatski je dejavno zagovarjal in podpiral tiste, ki so utrpeli represijo v zvezi z volitvami 19. decembra 2010 in represijo nad civilno družbo in demokratično opozicijo.

                  14.

                  Kornau, Uladzimir Uladzimiravich
                  Kornov, Vladimir Vladimirovich

                  Корнаў Уладзiмiр Уладзiмiравiч

                  Корнов Владимир Владимирович

                  Sodnik na mestnem sodišču v Minsku, ki je dovolil zavrnitev pritožbe odvetnika Bjaljatskega. Bjaljatski je dejavno zagovarjal in podpiral tiste, ki so utrpeli represijo v zvezi z volitvami 19. decembra 2010 in represijo nad civilno družbo in demokratično opozicijo.

                  15.

                  Shastakou Maksim Aleksandrauvich
                  (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich)
                  Shestakov, Maksim Aleksandrovich

                  Шастакоў Максiм Александравiч

                  Шестаков Максим Александрович

                  Tožilec, ki je zastopal primer proti Bjaljatskemu na Okrožnem sodišču Pervomaiski v Minsku, potem ko je Bjaljatski predložil vlogo na sodišču v zvezi s svojim pridržanjem. Bjaljatski je dejavno zagovarjal in podpiral tiste, ki so utrpeli represijo v zvezi z volitvami 19. decembra 2010 in represijo nad civilno družbo in demokratično opozicijo.

                  16.

                  Herasimovich Volha Ivanavna
                  (Herasimovich Volha Ivanovna)
                  Gerasimovich Olga Ivanovna

                  Герасiмовiч Вольга Иванаўна
                  (Герасiмовiч Вольга Иваноўна)

                  Герасимович Ольга Ивановна

                  Tožilka, ki je zastopala primer proti Bjaljatskemu na mestnem sodišču v Minsku, potem ko je Bjaljatski predložil vlogo na sodišču v zvezi s svojim pridržanjem. Bjaljatski je dejavno zagovarjal in podpiral tiste, ki so utrpeli represijo v zvezi z volitvami 19. decembra 2010 in represijo nad civilno družbo in demokratično opozicijo.

      PRILOGA II

         Osebe in subjekt iz člena 3

                  Imena
                  Transkripcija beloruskega črkovanja
                  Transkripcija ruskega črkovanja

                  Imena v beloruščini

                  Imena v ruščini

                  Kraj in datum rojstva

                  Funkcija

                  1.

                  Mazouka, Kiril,Viktaravič
                  Mazovka, Kirill Viktorovič

                  Мазоўка Кiрыл Вiктаравiч

                  Мазовка Кирилл Викторович

                  Tožilec v zadevi Daškevič-Lobov. Dmitri Daškevič in Eduard Lobov, aktivista „Mlade fronte“ (Molodoi front), sta bila obsojena na več let zapora zaradi „huliganizma“. Dejansko sta bila zaprta zaradi dejavnega sodelovanja v volilni kampanji decembra 2010, v kateri sta podpirala enega od opozicijskih kandidatov.

                  2.

                  Bazanau, Aljaksandr Viktaravič
                  Bazanov, Aleksandr Viktorovič

                  Базанаў Аляскандр Вiктаравiч

                  Базанов Александр Викторович

                  Kazahstan, 26.11.1962

                  Direktor, informacijski in analitični center predsednika.

                  3.

                  Pefcieu Vladimir Paulavič
                  Peftiev Vladimir Pavlovič

                  Пефцiеў Уладзiмiр Паўлавiч

                  Пефтиев Владимир Павлович

                  1. julij 1957, Berdjansk, Zaporožskaja oblast, Ukrajina; sedanji potni list nosi številko MP2405942

                  Oseba, povezana z Aljaksandrom Lukašenkom, Viktarjem Lukašenkom in Dzmitrijem Lukašenkom. Ekonomski svetovalec predsednika Lukašenka in ključni finančni sponzor njegovega režima. Večinski delničar in predsednik sveta delničarjev družbe Beltechexport, enega največjih izvozno-uvoznih podjetij obrambnih proizvodov v Belorusiji.

                  4.

                  Ipatau, Vadzim Dzmitrievič
                  Ipatov, Vadim Dmitrievič

                  Iпатаў Вадзiм Дзмiтрыевiч

                  Ипатов Вадим Дмитриевич

                  Namestnik predsednika centralne volilne komisije. Kot član centralne volilne komisije je soodgovoren za kršitev mednarodnih volilnih standardov pri predsedniških volitvah 19. decembra 2010.

                  5.

                  Bušnaja, Natallja Uladzimirauna (Bushnaya, Natallia Uladzimirauna)
                  Bušnaja, Natalja Vladimirovna (Bushnaya, Natalya Vladimirovna)

                  Бушная Наталля Уладзiмiраўна

                  Бушная, Наталья Владимировна

                  1953, Mogilev

                  Članica centralne volilne komisije. Kot članica centralne volilne komisije je soodgovorna za kršitev mednarodnih volilnih standardov pri predsedniških volitvah 19. decembra 2010.

                  6.

                  Buščik, Vasil Vasiljevič
                  Bušik, Vasilij Vasiljevič

                  Бушчык Васiль Васiльевiч

                  Бущик, Василий Васильевич

                  Član centralne volilne komisije. Kot član centralne volilne komisije je soodgovoren za kršitev mednarodnih volilnih standardov pri predsedniških volitvah 19. decembra 2010.

                  7.

                  Kacuba, Svjatlana Pjatrouna
                  Kacubo, Svetlana Petrovna

                  Кацуба Святлана Пятроўна

                  Кацубо, Светлана Петровна

                  Članica centralne volilne komisije. Kot članica centralne volilne komisije je soodgovorna za kršitev mednarodnih volilnih standardov pri predsedniških volitvah 19. decembra 2010.

                  8.

                  Kisjaljeva, Nadzeja Mikalaeuna (Kisyaliova, Nadzeya Mikalaeuna)
                  Kiseleva, Nadežda Nikolaevna

                  Кiсялёва Надзея Мiкалаеўна

                  Киселева, Надежда Николаевна

                  Članica centralne volilne komisije. Kot članica centralne volilne komisije je soodgovorna za kršitev mednarodnih volilnih standardov pri predsedniških volitvah 19. decembra 2010.

                  9.

                  Padaljak, Eduard Vasiljevič (Padalyak, Eduard Vasilyevich)
                  Podoljak, Eduard Vasiljevič (Podolyak, Eduard Vasilyevich)

                  Падаляк Эдуард Васiльевiч

                  Подоляк, Эдуард Васильевич

                  Član centralne volilne komisije. Kot član centralne volilne komisije je soodgovoren za kršitev mednarodnih volilnih standardov pri predsedniških volitvah 19. decembra 2010.

                  10.

                  Rahmanava, Marjna Jurieuna
                  Rahmanova, Marina Jurjevna

                  Рахманава Марына Юр’еўна

                  Рахманова, Марина Юрьевна

                  Članica centralne volilne komisije. Kot članica centralne volilne komisije je soodgovorna za kršitev mednarodnih volilnih standardov pri predsedniških volitvah 19. decembra 2010.

                  11.

                  Ščurok, Ivan Antonavič
                  Šurok, Ivan Antonovič

                  Шчурок Iван Антонавiч

                  Щурок, Иван Антонович

                  Član centralne volilne komisije. Kot član centralne volilne komisije je soodgovoren za kršitev mednarodnih volilnih standardov pri predsedniških volitvah 19. decembra 2010.

                  12.

                  Sport-Pari

                  „ЗАО Спорт- пари“ (оператор республиканской лотереи)

                  Subjekt pod nadzorom Vladimirja Peftieva skupaj z Lukašenkom, Dzmitrijem Aljaksandravičem, in sicer prek nadzora slednjega nad predsedniškim športnim klubom, ki je nosilec zakonsko predpisanega, državnega večinskega deleža v Sport-Pariju.

                  13.

                  Šadrjina, Gana Stanislavauna
                  Šadrina, Ana Stanislavovna

                  Шадрына Ганна Станiславаўна

                  Шадрина Анна Станиславовна

                  Nekdanja namestnica urednika časopisa „Sovietskaia Belarus“.


title: Sklep Evropske centralne banke z dne 22. aprila 2004 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (ECB/2004/7)

text:
               9.6.2004

               SL

               Uradni list Evropske unije

               L 205/9

      SKLEP EVROPSKE CENTRALNE BANKE

   z dne 22. aprila 2004
   o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala
   (ECB/2004/7)
   (2004/504/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 28.5 Statuta,
   ob upoštevanju naslednjega:

               (1)

               Svet ECB mora zaradi uskladitve ponderjev, določenih za nacionalne centralne banke (NCB) v razširjenem ključu za vpis kapitala Evropske centralne banke (ECB) (v nadaljevanju: ponderji v kapitalskem ključu oziroma kapitalski ključ), ki jo predvideva Sklep ECB/2004/5 z dne 22. aprila 2004 o odstotnih deležih nacionalnih centralnih bank v ključu za vpis kapitala Evropske centralne banke (1), določiti pogoje za prenose kapitalskih deležev med NCB, ki so 30. aprila 2004 del Evropskega sistema centralnih bank (ESCB), da se tako zagotovi, da razdelitev teh deležev ustreza opravljenim uskladitvam.

               (2)

               Česká národní banka, Eesti Pank, Central Bank of Cyprus, Latvijas Banka, Lietuvos bankas, Magyar Nemzeti Bank, Bank Ċentrali ta’ Malta/Central Bank of Malta, Narodowy Bank Polski, Banka Slovenije in Národná banka Slovenska (v nadaljevanju: NCB držav pristopnic) postanejo del ESCB šele 1. maja 2004, kar pomeni, da prenosi kapitalskih deležev v skladu s členom 28.5 Statuta ne veljajo za NCB držav pristopnic.

               (3)

               Sklep ECB/2004/6 z dne 22. aprila 2004 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (2), določa način in višino, v katerih naj NCB držav članic, ki so uvedle evro (v nadaljevanju: sodelujoče NCB), vplačajo kapital ECB glede na razširjeni kapitalski ključ. Sklep ECB/2004/10 z dne 23. aprila 2004 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank (3) določa odstotek, ki naj ga NCB držav članic, ki 1. maja 2004 ne uvedejo evra (v nadaljevanju: nesodelujoče NCB), vplačajo 1. maja 2004 glede na razširjeni kapitalski ključ.

               (4)

               Sodelujoče NCB so vplačale svoje deleže v vpisanem kapitalu ECB, kot je to zahteval Sklep ECB/2003/18 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (4). Glede na to člen 2 Sklepa ECB/2004/6 določa, naj bodisi sodelujoča NCB prenese dodaten znesek na ECB bodisi ECB prenese znesek nazaj na sodelujočo NCB, tako da se dosežejo zneski, prikazani v preglednici v členu 1 Sklepa ECB/2004/6. Tudi Danmarks Nationalbank, Sveriges Riksbank in Bank of England so vplačale svoje deleže v vpisanem kapitalu ECB, kot je to zahteval Sklep ECB/2003/19 z dne 18. decembra 2003 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank (5). Glede na to člen 2(1) Sklepa ECB/2004/10 določa, naj vsaka od teh treh NCB bodisi prenese dodaten znesek na ECB bodisi prejme znesek nazaj od ECB, tako da se dosežejo zneski, prikazani v preglednici v členu 1 Sklepa ECB/2004/10. Člen 2(2) Sklepa ECB/2004/10 določa, da vsaka od NCB držav pristopnic prenese na ECB znesek, prikazan poleg njenega imena v preglednici v členu 1 istega sklepa –

         SKLENIL:
   Člen 1
   Prenos kapitalskih deležev
   Glede na delež v kapitalu ECB, ki ga bo imela vsaka od sodelujočih NCB, kakor tudi Danmarks Nationalbank, Sveriges Riksbank in Bank of England, vpisanega na 30. april 2004, in glede na delež v kapitalu ECB, ki ga bo vsaka od teh NCB vpisala po 1. maju 2004 zaradi uskladitve ponderjev v kapitalskem ključu, kakor je opisano v členu 2 Sklepa ECB/2004/5, prenesejo te NCB kapitalske deleže med seboj prek obojestranskih prenosov z ECB, da se zagotovi, da razdelitev kapitalskih deležev 1. maja 2004 ustreza usklajenim ponderjem. S tem namenom vsaka od teh NCB na podlagi tega člena in brez nadaljnjih formalnosti ali dejanj 1. maja 2004 bodisi prenese bodisi prejme delež v vpisanem kapitalu ECB, ki je prikazan poleg njenega imena v četrtem stolpcu preglednice v Prilogi I tega sklepa, pri čemer se „+“ nanaša na kapitalski delež, ki ga ECB prenese na NCB, in „–“ na kapitalski delež, ki ga NCB prenese na ECB.
   Člen 2
   Uskladitev vplačanega kapitala
   1.   Glede na višino kapitala ECB, ki ga je vsaka NCB vplačala (če ga je), in glede na višino kapitala ECB, ki ga vsaka NCB vplača 1. maja 2004, kakor to določa člen 1 Sklepa ECB/2004/6 za sodelujoče NCB oziroma člen 1 Sklepa ECB/2004/10 za nesodelujoče NCB, vsaka NCB 3. Maja 2004 bodisi prenese bodisi prejme neto znesek (v evrih), ki je prikazan poleg njenega imena v četrtem stolpcu preglednice v Prilogi II tega sklepa, pri čemer se „+“ nanaša na znesek, ki ga NCB prenese na ECB, in „–“ na znesek, ki ga ECB prenese na to NCB.
   2.   ECB in NCB, ki so zavezane prenesti znesek iz odstavka 1, 3. maja 2004 ločeno prenesejo obresti, ki se natečejo v obdobju od 1. maja 2004 do 3. maja 2004 od posameznih zneskov, ki jih dolgujejo ECB in takšne NCB iz odstavka 1. Prenosniki in prejemniki teh obresti so isti kot prenosniki in prejemniki zneskov, od katerih se obresti natečejo.
   Člen 3
   Splošne določbe
   1.   Prenosi, opisani v členu 2, se izvršijo prek transevropskega sistema bruto poravnave v realnem času (TARGET).
   2.   Če NCB 3. maja 2004 nima dostopa do sistema TARGET, prenese zneske, opisane v členu 2, 3. maja 2004 s knjiženjem v dobro na računu, ki ga ECB pravočasno navede.
   3.   Natečene obresti iz člena 2(2) se izračunajo dnevno z uporabo metode dejanskega števila dni/360 dni po stopnji, enaki mejni obrestni meri, ki jo uporabi ESCB v svoji zadnji operaciji glavnega refinanciranja.
   4.   ECB in NCB, ki so zavezane izvesti prenos na podlagi člena 2, dajo ob pravem času potrebna navodila za pravilno in pravočasno izvedbo teh prenosov.
   Člen 4
   Končna določba
   Ta sklep začne veljati 23. aprila 2004.

      V Frankfurtu na Majni, 22. aprila 2004

            Predsednik ECB

         Jean-Claude TRICHET

      (1)  Glej stran 5 tega Uradnega lista.

      (2)  Glej stran 7 tega Uradnega lista.

      (3)  Glej stran 19 tega Uradnega lista.

      (4)  UL L 9, 15.1.2004, str. 29.

      (5)  UL L 9, 15.1.2004, str. 31.


title: Sklep Sveta (SZVP) 2017/298 z dne 17. februarja 2017 o podaljšanju mandata posebnega predstavnika Evropske unije za srednjo Azijo

text:
               21.2.2017

               SL

               Uradni list Evropske unije

               L 43/209

         SKLEP SVETA (SZVP) 2017/298
   z dne 17. februarja 2017
   o podaljšanju mandata posebnega predstavnika Evropske unije za srednjo Azijo
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. aprila 2015 sprejel Sklep (SZVP) 2015/598 (1), s katerim je Petra BURIANA imenoval za posebnega predstavnika Evropske unije (PPEU) za srednjo Azijo. Mandat PPEU se izteče 28. februarja 2017.

               (2)

               Mandat PPEU bi bilo treba podaljšati za nadaljnjih 16 mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Petra BURIANA kot PPEU za srednjo Azijo se podaljša do 30. junija 2018. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   Mandat PPEU temelji na ciljih politike Unije v srednji Aziji. Ti cilji vključujejo:

               (a)

               spodbujanje dobrih in tesnih odnosov med Unijo in državami srednje Azije na podlagi skupnih vrednot in interesov, kot so določeni v ustreznih sporazumih;

               (b)

               prispevanje h krepitvi stabilnosti in sodelovanja med državami v regiji;

               (c)

               prispevanje h krepitvi demokracije, pravne države, dobrega upravljanja ter spoštovanja človekovih pravic in temeljnih svoboščin v srednji Aziji;

               (d)

               obravnavanje ključnih groženj, zlasti specifičnih problemov z neposrednimi posledicami za Unijo;

               (e)

               povečanje uspešnosti in prepoznavnosti Unije v regiji, med drugim s tesnejšim sodelovanjem z drugimi ustreznimi partnerji in mednarodnimi organizacijami, kot sta Organizacija za varnost in sodelovanje v Evropi (OVSE) in Združeni narodi (ZN).

         Člen 3
   Mandat
   1.   Da bi se dosegli cilji politike, je mandat PPEU:

               (a)

               spodbujati splošno politično usklajevanje Unije v srednji Aziji in pomagati pri zagotavljanju doslednosti zunanjega delovanja Unije v regiji;

               (b)

               v imenu VP skupaj z Evropsko službo za zunanje delovanje (ESZD) in Komisijo spremljati izvajanje strategije Unije za novo partnerstvo s srednjo Azijo, ki jo dopolnjujejo zadevni sklepi Sveta in nadaljnja poročila o napredku pri izvajanju strategije Unije za srednjo Azijo, pripravljati priporočila in redno poročati ustreznim organom Sveta;

               (c)

               Svetu pomagati pri nadaljnjem razvoju celovite politike do srednje Azije;

               (d)

               pozorno spremljati razvoj političnih dogodkov v srednji Aziji ter v ta namen razvijati in vzdrževati tesne stike z vladami, parlamenti, pravosodnimi organi, civilno družbo in množičnimi mediji;

               (e)

               spodbujati Kazahstan, Kirgizistan, Tadžikistan, Turkmenistan in Uzbekistan, da sodelujejo pri regionalnih vprašanjih skupnega interesa;

               (f)

               razvijati ustrezne stike in sodelovanje z glavnimi zainteresiranimi akterji v regiji ter z vsemi ustreznimi regionalnimi in mednarodnimi organizacijami;

               (g)

               sodelovati pri izvajanju politike Unije na področju človekovih pravic v regiji v sodelovanju s PPEU za človekove pravice, vključno s smernicami Unije v zvezi s človekovimi pravicami in zlasti smernicami Unije v zvezi z vprašanjem otrok v oboroženih spopadih ter nasiljem nad ženskami in dekleti ter preprečevanjem vseh vrst diskriminacije proti njim, ter politike Unije v zvezi z Resolucijo Varnostnega sveta ZN 1325 (2000) o ženskah, miru in varnosti, med drugim s spremljanjem in poročanjem o razvoju dogodkov ter oblikovanjem priporočil o tem;

               (h)

               v tesnem sodelovanju z ZN in OVSE prispevati k preprečevanju in reševanju konfliktov, in sicer z navezovanjem stikov z organi in drugimi lokalnimi akterji, kot so nevladne organizacije, politične stranke, manjšine, verske skupine in njihovi voditelji;

               (i)

               prispevati k oblikovanju vidikov skupne zunanje in varnostne politike za srednjo Azijo, ki se nanašajo na energetsko varnost, varnost na mejah, boj proti hudim kaznivim dejanjem, vključno z bojem proti drogam in trgovini z ljudmi, pa tudi upravljanje z vodnimi viri, okolje in podnebne spremembe;

               (j)

               spodbujati regionalno varnost znotraj meja srednje Azije v kontekstu zmanjševanja mednarodne prisotnosti v Afganistanu.

         2.   PPEU podpira delo VP in ohranja pregled nad vsemi dejavnostmi Unije v tej regiji.
   Člen 4
   Izvajanje mandata
   1.   PPEU je odgovoren za izvajanje mandata, pri tem pa je pod nadzorom VP.
   2.   PVO vzdržuje prednostne stike s PPEU in je glavna točka PPEU za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z ESZD in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2017 do 30. junija 2018 je 1 195 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za posebna vprašanja politik, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije država članica pošiljateljica, institucija Unije, ki ga pošilja, oziroma ESZD. Na delo k PPEU se lahko pošljejo tudi strokovnjaki, ki so jih države članice začasno dodelile institucijam Unije ali ESZD. Mednarodno pogodbeno osebje ima državljanstvo ene od držav članic.
   3.   Vse začasno dodeljeno osebje ostane pod upravno pristojnostjo države članice pošiljateljice, institucije Unije, ki ga pošilja, oziroma ESZD ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnim oddelkom ESZD ali delegacijami Unije, da se zagotovi usklajenost in doslednost njihovih zadevnih dejavnosti.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter članov osebja PPEU, doseže dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela in minimalne standarde varovanja tajnih podatkov iz Sklepa Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija, ESZD in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v regiji in/ali države članice, kakor je ustrezno, v regiji zagotavljajo logistično podporo.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in na podlagi varnostnih razmer na območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim vodstvom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in načrt za evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za to območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, usklajenosti in učinkovitosti ukrepanja Unije ter pomaga zagotavljati, da se za doseganje ciljev politike Unije vsi instrumenti Unije in ukrepi držav članic uporabljajo usklajeno. Dejavnosti PPEU so usklajene z zadevnim geografskim oddelkom ESZD ter s Komisijo. PPEU organizira redne informativne sestanke za misije držav članic in delegacije Unije.
   2.   Na terenu se vzdržujejo tesni stiki z ustreznimi vodji misij držav članic in vodji delegacij Unije. Ti PPEU pri izvajanju njegovega mandata pomagajo po svojih najboljših močeh. PPEU ima prav tako stike z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in osebje PPEU pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za srednjo Azijo, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova usklajenost z drugimi prispevki Unije za zadevno regijo se redno preverjata. PPEU do 30. septembra 2017 predloži Svetu, VP in Komisiji poročilo o napredku, do 31. marca 2018 pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.

      V Bruslju, 17. februarja 2017

            Za Svet

            Predsednik

         E. BARTOLO

      (1)  Sklep Sveta (SZVP) 2015/598 z dne 15. aprila 2015 o imenovanju posebnega predstavnika Evropske unije za srednjo Azijo (UL L 99, 16.4.2015, str. 25).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: 2009/55/ES: Sklep Evropske centralne banke z dne 12. decembra 2008 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (ECB/2008/25)

text:
               24.1.2009

               SL

               Uradni list Evropske unije

               L 21/71

      SKLEP EVROPSKE CENTRALNE BANKE

   z dne 12. decembra 2008
   o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala
   (ECB/2008/25)
   (2009/55/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti njegovega člena 28.5,
   ob upoštevanju naslednjega:

               (1)

               Sklep ECB/2008/23 z dne 12. decembra 2008 o odstotnih deležih nacionalnih centralnih bank v ključu za vpis kapitala Evropske centralne banke (1) določa uskladitev ponderjev, ki so bili določeni za nacionalne centralne banke (NCB) v ključu za vpis kapitala Evropske centralne banke (ECB) (v nadaljevanju: „ponderji v kapitalskem ključu“ oziroma „kapitalski ključ“). Svet ECB mora zaradi te uskladitve določiti pogoje za prenose kapitalskih deležev med NCB, ki so na 31. december 2008 članice Evropskega sistema centralnih bank (ESCB), da bi se zagotovila razdelitev teh deležev skladno z opravljenimi uskladitvami. Zato je treba sprejeti nov sklep ECB, ki razveljavlja Sklep ECB/2006/23 z dne 15. decembra 2006 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (2) z učinkom od 1. januarja 2009.

               (2)

               Sklep ECB/2008/24 z dne 12. decembra 2008 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (3), določa način in višino, v katerih so NCB držav članic, ki so uvedle evro (v nadaljevanju: sodelujoče NCB), obvezane vplačati kapital ECB glede na spremenjeni kapitalski ključ. Sklep ECB/2008/28 z dne 15. decembra 2008 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank (4) določa odstotek, ki so ga NCB držav članic, ki do vključno 1. januarja 2009 ne bodo uvedle evra (v nadaljevanju: nesodelujoče NCB), obvezane vplačati z učinkom od 1. januarja 2009 glede na spremenjeni kapitalski ključ.

               (3)

               Sodelujoče NCB, z izjemo centralne banke Národná banka Slovenska, so že vplačale svoje deleže v vpisanem kapitalu ECB, kot je to zahteval Sklep ECB/2006/22 z dne 15. decembra 2006 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (5). Glede na to člen 2(1) Sklepa ECB/2008/24 določa, naj sodelujoča NCB bodisi prenese dodaten znesek na ECB bodisi prejme znesek nazaj od ECB, tako da se dosežejo zneski, prikazani v preglednici v členu 1 Sklepa ECB/2008/24.

               (4)

               Poleg tega člena 2(1) in 2(2) Sklepa ECB/2008/33 z dne 31. decembra 2008 o vplačilu kapitala, prenosu deviznih rezerv ter prispevkih v rezerve in rezervacije Evropske centralne banke s strani centralne banke Národná banka Slovenska (6) določata, da je Národná banka Slovenska, ki bo od 1. januarja 2009 naprej sodelujoča NCB, obvezana vplačati preostali delež svojega vpisanega kapitala v kapital ECB, tako da se doseže znesek, prikazan poleg njenega imena v preglednici v členu 1 Sklepa ECB/2008/24, ob upoštevanju spremenjenega kapitalskega ključa.

               (5)

               Prav tako so nesodelujoče NCB že vplačale svoje deleže v vpisanem kapitalu ECB, kot je to zahteval Sklep ECB/2006/26 z dne 18. decembra 2006 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank (7). Glede na to člen 2(1) Sklepa ECB/2008/28 določa, naj vsaka od njih bodisi prenese dodaten znesek na ECB bodisi prejme znesek nazaj od ECB, tako da se dosežejo zneski, prikazani v preglednici v členu 1 Sklepa ECB/2008/28.

               (6)

               Sklep ECB/2003/20 z dne 18. decembra 2003 o določitvi pogojev za prenose kapitalskih deležev Evropske centralne banke med nacionalnimi centralnimi bankami in uskladitev vplačanega kapitala (8) je bil implicitno razveljavljen s Sklepom ECB/2004/7 z dne 22. aprila 2004 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (9). Zaradi jasnosti je treba Sklep ECB/2003/20 izrecno razveljaviti z retroaktivnim učinkom –

         SKLENIL:
   Člen 1
   Prenos kapitalskih deležev
   Glede na delež v kapitalu ECB, ki ga bo imela vsaka NCB vpisanega na 31. december 2008, in delež v kapitalu ECB, ki ga bo vsaka NCB vpisala z učinkom od 1. januarju 2009 zaradi uskladitve ponderjev v kapitalskem ključu, kakor je določena v členu 2 Sklepa ECB/2008/23, prenesejo NCB med seboj kapitalske deleže s prenosi do in od ECB, da bi se zagotovilo, da bo razdelitev kapitalskih deležev z učinkom od 1. januarja 2009 ustrezala usklajenim ponderjem. S tem namenom vsaka NCB na podlagi tega člena in brez nadaljnjih formalnosti ali dejanj z učinkom od 1. januarja 2009 bodisi prenese bodisi prejme delež v vpisanem kapitalu ECB, ki je prikazan poleg njenega imena v četrtem stolpcu preglednice v Prilogi I k temu sklepu, pri čemer se „+“ nanaša na kapitalski delež, ki ga ECB prenese na NCB, in „–“ na kapitalski delež, ki ga NCB prenese na ECB.
   Člen 2
   Uskladitev vplačanega kapitala
   1.   Glede na višino kapitala ECB, ki ga je vsaka NCB vplačala, in glede na višino kapitala ECB, ki ga mora vsaka NCB vplačati z učinkom od 1. januarja 2009, kakor to določa člen 1 Sklepa ECB/2008/24 za sodelujoče NCB oziroma člen 1 Sklepa ECB/2006/28 za nesodelujoče NCB, bo vsaka NCB na prvi delovni dan transevropskega sistema bruto poravnave v realnem času (TARGET2) po 1. januarju 2009 bodisi prenesla bodisi prejela neto znesek, ki je prikazan poleg njenega imena v četrtem stolpcu preglednice v Prilogi II k temu sklepu, pri čemer se „+“ nanaša na znesek, ki ga NCB prenese na ECB, in „–“ na znesek, ki ga ECB prenese na NCB.
   2.   Na prvi delovni dan sistema TARGET2 po 1. januarju 2009 bodo ECB in NCB, ki so obvezane prenesti znesek po odstavku 1, ločeno prenesle obresti od posameznih dolgovanih zneskov, ki se natečejo v obdobju od 1. januarja 2009 do datuma prenosa. Prenosniki in prejemniki teh obresti so isti kakor prenosniki in prejemniki zneskov, od katerih se obresti natečejo.
   Člen 3
   Splošne določbe
   1.   Prenosi, opisani v členu 2, se opravijo preko sistema TARGET2.
   2.   Če NCB nima dostopa do sistema TARGET2, prenese zneske, opisane v členu 2, s knjiženjem v dobro na računu, ki ga ECB ali NCB pravočasno navede.
   3.   Natečene obresti iz člena 2(2) se izračunajo dnevno z uporabo metode dejanskega števila dni/360 dni po stopnji, enaki mejni obrestni meri, ki jo uporabi Eurosistem v svoji zadnji operaciji glavnega refinanciranja.
   4.   ECB in NCB, ki so obvezane opraviti prenos na podlagi člena 2, morajo dati ob pravem času potrebna navodila za ustrezno in pravočasno izvršitev teh prenosov.
   Člen 4
   Končne določbe
   1.   Ta sklep začne veljati 1. januarja 2009.
   2.   Sklep ECB/2006/23 se s tem razveljavi z učinkom od 1. januarja 2009.
   3.   Sklicevanja na Sklep ECB/2006/23 se razlagajo kot sklicevanja na ta sklep.
   4.   Sklep ECB/2003/20 se s tem razveljavi z učinkom od 23. aprila 2004.

      V Frankfurtu na Majni, 12. decembra 2008

            Predsednik ECB

         Jean-Claude TRICHET

      (1)  Glej stran 66 tega Uradnega lista.

      (2)  UL L 24, 31.1.2007, str. 5.

      (3)  Glej stran 69 tega Uradnega lista.

      (4)  Glej stran 81 tega Uradnega lista.

      (5)  UL L 24, 31.1.2007, str. 3.

      (6)  Glej stran 75 tega Uradnega lista.

      (7)  UL L 24, 31.1.2007, str. 15.

      (8)  UL L 9, 15.1.2004, str. 32.

      (9)  UL L 205, 9.6.2004, str. 9.

      PRILOGA I
      KAPITAL, KI SO GA NCB VPISALE

                  Delež, vpisan na 31. december 2008
                  (EUR)

                  Delež, vpisan z učinkom od 1. januarja 2009
                  (EUR)

                  Delež za prenos
                  (EUR)

                  Sodelujoča NCB

                  Nationale Bank van België/Banque Nationale de Belgique

                  142 334 199,56

                  139 730 384,68

                  –2 603 814,88

                  Deutsche Bundesbank

                  1 182 149 240,19

                  1 090 912 027,43

                  –91 237 212,76

                  Central Bank and Financial Services Authority of Ireland

                  51 183 396,60

                  63 983 566,24

                  +12 800 169,64

                  Bank of Greece

                  104 659 532,85

                  113 191 059,06

                  +8 531 526,21

                  Banco de España

                  434 917 735,09

                  478 364 575,51

                  +43 446 840,42

                  Banque de France

                  828 813 864,42

                  819 233 899,48

                  –9 579 964,94

                  Banca d’Italia

                  721 792 464,09

                  719 885 688,14

                  –1 906 775,95

                  Central Bank of Cyprus

                  7 195 054,85

                  7 886 333,14

                  + 691 278,29

                  Banque centrale du Luxembourg

                  9 073 027,53

                  10 063 859,75

                  + 990 832,22

                  Bank Ċentrali ta' Malta/Central Bank of Malta

                  3 583 125,79

                  3 640 732,32

                  +57 606,53

                  De Nederlandsche Bank

                  224 302 522,60

                  229 746 339,12

                  +5 443 816,52

                  Oesterreichische Nationalbank

                  116 128 991,78

                  111 854 587,70

                  –4 274 404,08

                  Banco de Portugal

                  98 720 300,22

                  100 834 459,65

                  +2 114 159,43

                  Banka Slovenije

                  18 399 523,77

                  18 941 025,10

                  + 541 501,33

                  Národná banka Slovenska

                  38 970 813,50

                  39 944 363,76

                  + 973 550,26

                  Suomen Pankki

                  71 708 601,11

                  72 232 820,48

                  + 524 219,37

                  Non-participating NCB

                  Българска народна банка (Bolgarska narodna banka)

                  50 883 842,67

                  50 037 026,77

                  – 846 815,90

                  Česká národní banka

                  79 957 855,35

                  83 368 161,57

                  +3 410 306,22

                  Danmarks Nationalbank

                  87 204 756,07

                  85 459 278,39

                  –1 745 477,68

                  Eesti Pank

                  9 810 391,04

                  10 311 567,80

                  + 501 176,76

                  Latvijas Banka

                  16 204 715,21

                  16 342 970,87

                  + 138 255,66

                  Lietuvos bankas

                  24 068 005,74

                  24 517 336,63

                  + 449 330,89

                  Magyar Nemzeti Bank

                  75 700 733,22

                  79 819 599,69

                  +4 118 866,47

                  Narodowy Bank Polski

                  280 820 283,32

                  282 006 977,72

                  +1 186 694,40

                  Banca Națională a României

                  145 099 312,72

                  141 971 278,46

                  –3 128 034,26

                  Sveriges Riksbank

                  134 298 089,46

                  130 087 052,56

                  –4 211 036,90

                  Bank of England

                  802 672 023,82

                  836 285 430,59

                  +33 613 406,77

                  Skupaj (1):

                  5 760 652 402,58

                  5 760 652 402,58

                  0

         (1)  Zaradi zaokroževanja se skupne vsote lahko ne ujemajo natančno s seštevki vseh prikazanih številk.

      PRILOGA II
      KAPITAL, KI SO GA NCB VPLAČALE

                  Delež, vplačan na 31. december 2008
                  (EUR)

                  Delež, vplačan z učinkom od 1. januarja 2009
                  (EUR)

                  Znesek prenosa
                  (EUR)

                  Sodelujoča NCB

                  Nationale Bank van België/Banque Nationale de Belgique

                  142 334 199,56

                  139 730 384,68

                  –2 603 814,88

                  Deutsche Bundesbank

                  1 182 149 240,19

                  1 090 912 027,43

                  –91 237 212,76

                  Central Bank and Financial Services Authority of Ireland

                  51 183 396,60

                  63 983 566,24

                  +12 800 169,64

                  Bank of Greece

                  104 659 532,85

                  113 191 059,06

                  +8 531 526,21

                  Banco de España

                  434 917 735,09

                  478 364 575,51

                  +43 446 840,42

                  Banque de France

                  828 813 864,42

                  819 233 899,48

                  –9 579 964,94

                  Banca d’Italia

                  721 792 464,09

                  719 885 688,14

                  –1 906 775,95

                  Central Bank of Cyprus

                  7 195 054,85

                  7 886 333,14

                  + 691 278,29

                  Banque centrale du Luxembourg

                  9 073 027,53

                  10 063 859,75

                  + 990 832,22

                  Bank Ċentrali ta' Malta/Central Bank of Malta

                  3 583 125,79

                  3 640 732,32

                  +57 606,53

                  De Nederlandsche Bank

                  224 302 522,60

                  229 746 339,12

                  +5 443 816,52

                  Oesterreichische Nationalbank

                  116 128 991,78

                  111 854 587,70

                  –4 274 404,08

                  Banco de Portugal

                  98 720 300,22

                  100 834 459,65

                  +2 114 159,43

                  Banka Slovenije

                  18 399 523,77

                  18 941 025,10

                  + 541 501,33

                  Národná banka Slovenska

                  2 727 956,95

                  39 944 363,76

                  +37 216 406,81

                  Suomen Pankki

                  71 708 601,11

                  72 232 820,48

                  + 524 219,37

                  Nesodelujoča NCB

                  Българска народна банка (Bolgarska narodna banka)

                  3 561 868,99

                  3 502 591,87

                  –59 277,12

                  Česká národní banka

                  5 597 049,87

                  5 835 771,31

                  + 238 721,44

                  Danmarks Nationalbank

                  6 104 332,92

                  5 982 149,49

                  – 122 183,43

                  Eesti Pank

                  686 727,37

                  721 809,75

                  +35 082,38

                  Latvijas Banka

                  1 134 330,06

                  1 144 007,96

                  +9 677,90

                  Lietuvos bankas

                  1 684 760,40

                  1 716 213,56

                  +31 453,16

                  Magyar Nemzeti Bank

                  5 299 051,33

                  5 587 371,98

                  + 288 320,65

                  Narodowy Bank Polski

                  19 657 419,83

                  19 740 488,44

                  +83 068,61

                  Banca Națională a României

                  10 156 951,89

                  9 937 989,49

                  – 218 962,40

                  Sveriges Riksbank

                  9 400 866,26

                  9 106 093,68

                  – 294 772,58

                  Bank of England

                  56 187 041,67

                  58 539 980,14

                  +2 352 938,47

                  Skupaj (1):

                  4 137 159 937,99

                  4 142 260 189,23

                  +5 100 251,24

         (1)  Zaradi zaokroževanja se skupne vsote lahko ne ujemajo natančno s seštevki vseh prikazanih številk.


title: Sklep Evropskega parlamenta (EU) 2016/1582 z dne 28. aprila 2016 o razrešnici glede izvrševanja proračuna Skupnega podjetja Čisto nebo za proračunsko leto 2014

text:
               14.9.2016

               SL

               Uradni list Evropske unije

               L 246/389

         SKLEP EVROPSKEGA PARLAMENTA (EU) 2016/1582
   z dne 28. aprila 2016
   o razrešnici glede izvrševanja proračuna Skupnega podjetja Čisto nebo za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Skupnega podjetja Čisto nebo za proračunsko leto 2014,

               —

               ob upoštevanju poročila Računskega sodišča o zaključnem računu Skupnega podjetja Čisto nebo za proračunsko leto 2014, skupaj z odgovori Skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice Skupnemu podjetju glede izvrševanja proračuna za proračunsko leto 2014 (05587/2016 – C8-0054/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 209,

               —

               ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja „Čisto nebo“ (4),

               —

               ob upoštevanju Uredbe Sveta (EU) št. 558/2014 z dne 6. maja 2014 o ustanovitvi Skupnega podjetja Čisto nebo 2 (5), zlasti člena 1(2) in člena 12,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (7),

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0094/2016),

               1.

               podeli razrešnico izvršnemu direktorju Skupnega podjetja Čisto nebo 2 glede izvrševanja proračuna Skupnega podjetja Čisto nebo za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja Čisto nebo 2, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 422, 17.12.2015, str. 17.

      (2)  UL C 422, 17.12.2015, str. 19.

      (3)  UL L 298, 26.10.2012, str. 1.

      (4)  UL L 30, 4.2.2008, str. 1.

      (5)  UL L 169, 7.6.2014, str. 77.

      (6)  UL L 357, 31.12.2002, str. 72.

      (7)  UL L 38, 7.2.2014, str. 2.


title: 2013/623/EU: Sklep Evropskega parlamenta z dne 17. aprila 2013 o zaključku poslovnih knjig Skupnega podjetja za izvajanje skupne tehnološke pobude za inovativna zdravila za proračunsko leto 2011

text:
               16.11.2013

               SL

               Uradni list Evropske unije

               L 308/362

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Skupnega podjetja za izvajanje skupne tehnološke pobude za inovativna zdravila za proračunsko leto 2011
   (2013/623/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja za izvajanje skupne tehnološke pobude za inovativna zdravila za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Skupnega podjetja za izvajanje skupne tehnološke pobude za inovativna zdravila za proračunsko leto 2011 z odgovori skupnega podjetja (1),

               —

               ob upoštevanju priporočila Sveta z dne 12. februarja 2013 (05755/2013 – C7-0040/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (4), zlasti člena 11(4),

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0088/2013),

               1.

               odobri zaključek poslovnih knjig Skupnega podjetja za izvajanje skupne tehnološke pobude za inovativna zdravila za proračunsko leto 2011;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja za izvajanje skupne tehnološke pobude za inovativna zdravila, Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 6, 10.1.2013, str. 27.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 30, 4.2.2008, str. 38.

      (5)  UL L 357, 31.12.2002, str. 72.